## NARVA LINNAVALITSUS

#### K O R R A L D U S

Narva \_\_\_\_.01.2023. a nr \_\_\_\_\_ - k

### Narva Keskraamatukogu hoones 2. korrusel asuva ruumi

### tasuta kasutusse andmine (MTÜ Narva Venemaa Kodanike Ühing)

1. **ASJAOLUD JA MENETLUSE KÄIK**

Narva Linnavalitsuse poole pöördus MTÜ Narva Venemaa Kodanike Ühing (edaspidi ka MTÜ) palvega leida ruumi kasutamise võimalus linnaelanikele konsulaarse teenuse osutamiseks (dokumentide väljastamine, avalduste vastuvõtmine) külmaajal. Nimetatud teenust ühe vastuvõtu jooksul kasutab ligikaudu 200 inimest, kellest enamus on meie linna eakad elanikud, sh füüsilise puudega, ning kellel on väljas külma käes püstijalu seista väga raske.

Narva Linnavalitsuse Linnamajandusamet palus Narva Keskraamatukogu juhtkonnal teatada, kas tal on välja pakkuda kasutamiseks selline köetav ruum.

Narva Keskraamatukogu juhtkond teatas oma vastuses, et Narva Keskraamatukogu saab eraldada Narva Venemaa Kodanike Ühing MTÜ-le linnaelanikele konsulaarse teenuse osutamiseks ruumi pindalaga 33,7 m² kuni 01.04.2023. Ruum asub teisel korrusel ning konsulaarteenuse saajad võivad kasutada lifti.

MTÜ Narva Venemaa Kodanike Ühing taotlust arutati Narva Linnavalitsuse linnavarakomisjoni koosolekul 12.01.-13.01.2023 (protokoll nr 3.1-6/2-2023, e-menetlus) koosolekul ning otsustati:

1.1. Anda MTÜ-le Narva Venemaa Kodanike Ühing, registrikood 80341896, tasuta kasutusse Narva Keskraamatukogu 2. korrusel asuva ruumi pindalaga 33,7 m² üks kord kuus mittetulundusühingu tegevuseks kuni 01.04.2023, kooskõlastades igakuuliselt linnaruumide kasutamise päeva Narva Keskraamatukogu juhtkonnaga.

1.2. Narva Linnavalitsuse Linnamajandusametil esitada punktis 1.1. nimetatud otsus Narva Linnavalitsuse istungile korralduse vastuvõtmiseks.

1.3. Narva Linnavalitsuse Kultuuriosakonnal sõlmida MTÜ-ga Narva Venemaa Kodanike Ühing punktis 1.1 nimetatud linnavara kasutamise leping.

1.4. MTÜ Narva Venemaa Kodanike Ühing vastava taotluse esitamisel ja Narva Keskraamatukogu eelneval koosolekul lubada Narva Linnavalitsuse Kultuuriosakonnal pikendada MTÜ-ga Narva Venemaa Kodanike Ühing sõlmitud linnavara kasutamise lepingut kuni 31.12.2023.

**2. ÕIGUSLIKUD ALUSED**

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg 2 p 3 ning § 46 lg 4 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta linnavalitsuse korraldusega.

##### 3. OTSUS

3.1.Anda MTÜ-le Narva Venemaa Kodanike Ühing, registrikood 80341896, tasuta kasutusse Narva Keskraamatukogu 2. korrusel asuva ruumi pindalaga 33,7 m² üks kord kuus mittetulundusühingu tegevuseks kuni 01.04.2023, kooskõlastades igakuuliselt linnaruumide kasutamise päeva Narva Keskraamatukogu juhtkonnaga.

3.2. Narva Linnavalitsuse Kultuuriosakonnal sõlmida MTÜ-ga Narva Venemaa Kodanike Ühing punktis 3.1 nimetatud linnavara kasutamise leping.

3.3. MTÜ Narva Venemaa Kodanike Ühing vastava taotluse esitamisel ja Narva Keskraamatukogu eelneval koosolekul lubada Narva Linnavalitsuse Kultuuriosakonnal pikendada MTÜ-ga Narva Venemaa Kodanike Ühing sõlmitud linnavara kasutamise lepingut kuni 31.12.2023.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks asjaosalistele isikutele.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Katri Raik

linnapea Üllar Kaljuste

linnasekretär